techiaith/cofnodycynulliad_en-cy huggingface dataset:
English: Thank you. It's just on this point: you've set out that these costs would happen whether we take the Westminster route or this route. There are administrative costs for the Welsh Government in preparing for what people have voted for, so that's fine, but have you been able to ascertain at all whether the option in this Bill is actually a more expensive option or a different costed option to that that would arise from the EU withdrawal Bill? And in terms of - I'm sure the Conservatives want to save public money, would it not be more appropriate, therefore, for the cheapest and most effective option using public resources to be followed in all cases?
Welsh: Diolch. Dim ond ar y pwynt hwn: rydych chi wedi nodi y byddai'r costau hyn yn digwydd pa un a ydym ni'n dilyn trywydd San Steffan neu'r trywydd hwn. Mae yna gostau gweinyddol i Lywodraeth Cymru wrth baratoi ar gyfer yr hyn y mae pobl wedi pleidleisio drosto, felly mae hynny'n iawn, ond a ydych chi wedi gallu cael gwybod o gwbl pa un a yw'r opsiwn yn y Bil hwn, mewn gwirionedd, yn opsiwn mwy drud neu'n opsiwn sydd wedi'i gostio'n wahanol i hwnnw a fyddai'n codi yn sgil y Bil Ymadael â'r DU? Ac o ran - rwy'n siŵr bod y Ceidwadwyr yn dymuno arbed arian cyhoeddus, oni fyddai'n fwy priodol, felly, i ddilyn yr opsiwn rhataf a mwyaf effeithiol wrth ddefnyddio adnoddau cyhoeddus ym mhob achos?
English: I think that's a principle we'd be happy to endorse. Llywydd, the answer takes me back to a point that David Rees raised in his original contribution, which is that while this Bill allows us to transpose the whole of EU derived Welsh law through the vehicle of this Bill, it doesn't require us to do that. And if there were examples where it was more cost-effective to allow the UK to legislate on our behalf because it was uncontroversial and we had no difficulty with what was being proposed, I could imagine coming back to the floor of this Assembly to seek people's agreement to that. Where that is not possible, however, we would then have a vehicle that would allow us to do things, and we would do it in the most cost-effective way possible.
Welsh: Rwy'n credu bod honno'n egwyddor y byddem ni'n hapus i'w chymeradwyo. Llywydd, mae'r ateb yn mynd â mi yn ôl at bwynt a godwyd gan David Rees yn ei gyfraniad gwreiddiol, sef, er bod y Bil hwn yn ein caniatáu ni i drawsosod holl gyfreithiau Cymru sy'n deillio o'r UE drwy gyfrwng y Bil hwn, nid yw'n ei gwneud yn ofynnol inni wneud hynny. Ac os byddai enghreifftiau lle y byddai'n fwy cost-effeithiol i ganiatáu i'r DU ddeddfu ar ein rhan gan nad oedd yn fater dadleuol ac nad oedd gennym unrhyw anhawster â'r hyn a oedd yn cael ei gynnig, gallaf ddychmygu dod yn ôl i lawr y Cynulliad hwn i ofyn i bobl gytuno i hynny. Yn yr achosion pan na fyddai hynny'n bosibl, fodd bynnag, byddai gennym ni wedyn gyfrwng a fyddai'n caniatáu inni wneud pethau, a byddem ni'n gwneud hynny yn y ffordd fwyaf cost-effeithiol bosibl.
English: There are no other speakers. I take it that the Cabinet Secretary doesn't want to reply to himself. And as voting on the general principles of this Bill has been deferred until voting time, I will defer the vote also on the financial resolution until voting time.
Welsh: Nid oes siaradwyr eraill. Rwy'n cymryd nad yw'r Ysgrifennydd Cabinet eisiau ymateb iddo fe'i hunan. Ac felly, gan fod y bleidlais ar egwyddorion cyffredinol y Bil yma wedi ei gohirio tan y cyfnod pleidleisio, byddaf yn gohirio'r bleidlais hefyd ar y penderfyniad ariannol tan y cyfnod pleidleisio.
English: That takes us to the debate on the general principles of the Public Health (Minimum Price for Alcohol) (Wales) Bill, and I call on the Cabinet Secretary for Health and Social Services to move the motion. Vaughan Gething.
Welsh: Daw hyn â ni felly at y ddadl ar egwyddorion cyffredinol Bil Iechyd y Cyhoedd (Isafbris am Alcohol) (Cymru), ac rwy'n galw ar Ysgrifennydd y Cabinet dros Iechyd a Gwasanaethau Cymdeithasol i wneud y cynnig yma. Vaughan Gething.
English: Diolch, Llywydd. May I first of all just remind Members, of course, that the purpose of the Constitutional and Legislative Affairs Committee report is not to deal with the specific policy and the related evidential issues around policy, but rather to look at the technical and the legislative cogency related to the Bill and the balance of powers and the way those powers are exercised within the Bill?
Welsh: Diolch, Llywydd. Yn gyntaf oll a gaf i atgoffa'r Aelodau, wrth gwrs, nad diben adroddiad y Pwyllgor Materion Cyfansoddiadol a Deddfwriaethol yw ymdrin â'r polisi penodol a'r materion tystiolaethol cysylltiedig ynghylch polisi, ond yn hytrach i edrych ar y grym technegol a deddfwriaethol sy'n gysylltiedig â'r Bil a chydbwysedd y pwerau a'r ffordd y caiff y pwerau hynny eu harfer yn y Bil?
English: Thanks for giving way. I agree with what you say about the importance of having figures on the face of the Bill in the first instance. Would you say that there is a wider issue with the Welsh Government? Certainly, in the development of the recent taxes, land transaction tax and landfill disposals tax, there was an unwillingness there of the Government to put the figures on the face of the Bill as well. For the aid of transparency, wouldn't that be beneficial in the future, in all these matters?
Welsh: Diolch am ildio. Rwy'n cytuno â'r hyn yr ydych chi'n ei ddweud am bwysigrwydd bod â ffigurau ar wyneb y Bil yn y lle cyntaf. A fyddech chi'n dweud bod yna fater ehangach gyda Llywodraeth Cymru? Yn sicr, yn natblygiad y trethi yn ddiweddar, y dreth trafodiadau tir a'r dreth gwarediadau tirlenwi, roedd y Llywodraeth yn amharod i roi ffigurau ar wyneb y Bil hefyd. Er mwyn bod yn dryloyw, oni fyddai hynny'n fuddiol yn y dyfodol, yn yr holl faterion hyn?
English: 'Principle' is the important word today, and I will begin by confirming that I do agree with that fundamental principle underpinning this Bill - that there is scope to look at financial incentives in order to reduce dangerous use of alcohol. Alcohol costs us a great deal as a society. It costs lives, and when you have evidence before you suggesting that this Bill, if it would become an Act, could save 65 lives per annum, then you take that evidence seriously. There are positive impacts for pubs here, too. Prices in pubs won't increase, and that appeals. I hope it would also encourage producers to produce drinks that have a lower level of alcohol - that's also a positive. The aim is laudable, therefore, and we as Plaid Cymru will be voting in favour of the principle today. But, as we've heard from many speakers already, we do need to strengthen the Bill, but we also need to strengthen the evidence base underpinning what is before us today. To a great extent, we have been almost entirely reliant on research from the Sheffield research group. Now, I have no reason to doubt the validity of that work in any way whatsoever, but our inability to study other models sufficiently and to learn from other experiences in terms of what we want to do is a disadvantage. There is no getting away from that. And it is very important that we continue to challenge that evidence during the legislative journey of this Bill. We must persuade the public of the efficacy of the legislation and the fairness of the legislation too. We need to look in detail -
Welsh: 'Egwyddor' ydy'r gair pwysig heddiw. Mi ddechreuaf i drwy gadarnhau fy mod i yn cytuno efo'r egwyddor sylfaenol yn y Bil yma, sef bod yna le i edrych ar gymelliadau ariannol er mwyn ceisio lleihau'r defnydd peryglus o alcohol. Mae alcohol yn costio'n ddrud iawn inni fel cymdeithas. Mae'n costio bywydau. A phan mae tystiolaeth o'ch blaen chi yn awgrymu y gallai'r Bil yma, pe bai'n Ddeddf, arbed 65 o fywydau y flwyddyn, rydych chi'n cymryd y math yna o dystiolaeth o ddifri. Mae yna sgil-effeithiau positif posibl ar gyfer tafarndai yma, efo prisiau mewn tafarndai ddim yn mynd i godi. Mae hynny yn apelio. Rydw i'n gobeithio hefyd y gallai fo annog cynhyrchwyr i greu diodydd efo cynnwys alcohol is. Mae hynny hefyd yn beth da. Mae'r nod yn anrhydeddus, felly, ac mi fyddwn ni, felly, fel Plaid Cymru yn pleidleisio o blaid yr egwyddor heddiw. Ond, fel rydym ni wedi clywed gan sawl un yn barod, mae angen cryfhau'r Bil, ond hefyd cryfhau, rydw i'n meddwl, y sail dystiolaeth sydd yna yn gefn i'r hyn sydd o'n blaenau ni. I raddau helaeth, rydym ni wedi bod yn dibynnu, yn llwyr, bron, ar waith ymchwil gan grŵp ymchwiliadol Sheffield. Nid oes gennyf reswm i amau dilysrwydd y gwaith hwnnw o gwbl, ond mae ein hanallu ni i astudio modelau eraill yn ddigonol, dysgu o brofiadau eraill o'r hyn yr ydym ni eisiau ei wneud, yn anfantais - nid oes yna ddianc rhag hynny. Mae'n bwysig iawn ein bod ni'n parhau i herio'r dystiolaeth yno yn ystod taith y ddeddfwriaeth yma drwy'r Cynulliad. Mae'n rhaid perswadio'r cyhoedd o effeithiolrwydd y ddeddfwriaeth a thegwch y ddeddfwriaeth hefyd. Mae eisiau edrych yn fanwl -
English: I'm very grateful, Rhun, for your taking my intervention, but I just wanted to reiterate again what you've just said. Modelling is not the same as evidence. Evidence is based on what has happened. Modelling always has assumptions in it, and assumptions can always be skewed one way or the other.
Welsh: Rwy'n ddiolchgar iawn i chi, Rhun, am dderbyn fy ymyriad, ond roeddwn i eisiau ailadrodd unwaith eto yr hyn yr ydych newydd ei ddweud. Nid yw modelu yr un peth â thystiolaeth. Mae tystiolaeth wedi'i seilio ar beth sydd wedi digwydd. Mae modelu bob amser yn cynnwys rhagdybiaethau, a gall rhagdybiaethau bob amser gael eu gwyro un ffordd neu'r llall.
English: Both are actually useful, and we're slightly lacking on both fronts - either theoretical modelling or evidence.
Welsh: Mae'r ddau'n ddefnyddiol mewn gwirionedd, ac mae diffyg gennym yn y ddau beth - boed modelu damcaniaethol neu dystiolaeth.
English: So, when the price of cigarettes was increased, did that increase or decrease the actual consumption of tobacco?
Welsh: Felly, pan godwyd pris sigaréts, a wnaeth hynny gynyddu neu leihau y defnydd o dybaco mewn gwirionedd?
English: As you mentioned, the Public Accounts Committee - and clearly we were both involved with that evidence session on Supporting People - . Would you agree with me that I think everyone in this Chamber is united in wanting to deal with the problems that you've identified very clearly in your speech? The question is: will this particular measure really deliver that change? Because I think at the moment the sense I'm getting is that there's not a conviction in this Chamber that it does.
Welsh: Fel y gwnaethoch chi sôn, y Pwyllgor Cyfrifon Cyhoeddus - ac yn amlwg roedd y ddau ohonom yn rhan o'r sesiwn dystiolaeth honno ar Gefnogi Pobl - . A ydych chi'n cytuno â mi pan ddywedaf fod pawb yn y Siambr hon yn unfryd yn eu hawydd i fynd i'r afael â'r problemau yr ydych chi wedi eu nodi'n glir iawn yn eich araith? Y cwestiwn yw: a fydd y mesur penodol hwn yn cyflawni'r newid hwnnw mewn gwirionedd? Oherwydd credaf ar hyn o bryd o beth rwy'n synhwyro nad oes argyhoeddiad yn y Siambr hon y bydd yn gwneud hynny.
English: I think that the Bill has to be seen as part of a suite of measures, really, to tackle that, which we wouldn't have time to go into today. But placing this under annual review would also help to reassure those of my constituents who've contacted me about the Bill. It would enable us to monitor its effect. It would also allow us to keep an eye to see if there are any problems caused by our porous border with England, and it would also allow us to review if the moneys raised by minimum pricing could, in time, revert to the Welsh Government. The health committee has recommended the Government explore whether a compulsory levy or a voluntary payment scheme for retailers could be set up. The moneys raised would be solely for tackling alcohol-related harm. If this was possible, it would certainly be something that I would be very supportive of. To close, I want to again repeat my support for the Bill. Arguments have been marshalled in this Chamber against the Bill, but I don't think that they are any more convincing than those that were used against the smoking ban, and that has succeeded in reducing the number of adults who smoke. I hope that this Bill has similar success on problematic alcohol consumption.
Welsh: Rwy'n credu mewn gwirionedd bod yn rhaid i'r Bil gael ei weld fel rhan o gyfres o fesurau i fynd i'r afael â hynny, a ni fydd gennym ni amser i drafod hynny heddiw. Ond byddai gosod hyn o dan adolygiad blynyddol hefyd yn helpu i dawelu meddyliau'r rhai o'm hetholwyr sydd wedi cysylltu â mi ynglŷn â'r Bil. Byddai yn ein galluogi i fonitro ei effaith. Byddai hefyd yn caniatáu i ni gadw llygad arno i weld os oes unrhyw broblemau a achosir gan y ffin dyllog rhyngom ni a Lloegr, a byddai hefyd yn caniatáu inni adolygu pa un a allai'r arian a godir drwy osod isafbris, mewn amser, ddychwelyd i Lywodraeth Cymru. Argymhellodd y pwyllgor iechyd fod y Llywodraeth yn ceisio canfod a fyddai sefydlu ardoll orfodol neu gynllun taliad gwirfoddol i fanwerthwyr yn bosibl. Byddai'r arian a godid yn cael ei ddefnyddio ar gyfer mynd i'r afael â niwed sy'n gysylltiedig ag alcohol yn unig. Petai hyn yn bosib, byddai'n sicr yn rhywbeth y byddwn i yn ei gefnogi'n llawn. I gloi, hoffwn ailadrodd eto fy nghefnogaeth i'r Bil. Mae dadleuon wedi'u datgan yn erbyn y Bil yn y Siambr hon, ond nid wyf yn credu eu bod mewn unrhyw ffordd yn argyhoeddi yn fwy na'r rhai a ddefnyddiwyd yn erbyn y gwaharddiad ysmygu, a bu hwnnw'n llwyddiannus o ran lleihau'r nifer o oedolion sy'n ysmygu. Gobeithio caiff y Bil hwn gystal llwyddiant gyda phroblem goryfed alcohol.
English: I will keep my contribution short because most points have already been made. Alcohol addiction is a serious illness that has devastating effects not just on the individual but on the wider family and friends. I welcome the fact that the Government is looking to try and address the problems in society caused by this illness, but I do find the idea of legislation on the price of alcohol rather misguided. The Assembly's Health, Social Care and Sport Committee claims the measure, and I quote, 'would not be a silver bullet' that will address all alcohol-related harm, and it actually could have unintended consequences. And it is those that I wish to address now. There is the potential danger of driving heavy drinkers towards other behaviours that will negatively affect their health, including diverting money away from food and their home in order to purchase alcohol and substituting alcohol for unregulated, illegal substances. This may also affect their children and the wider family. I would like to take this opportunity to ask the Government, as many others have previously, to look at other ways of tackling this addiction, like education and support, instead of, and certainly alongside, the minimum pricing of alcohol.
Welsh: Byddaf yn cadw fy nghyfraniad yn gryno gan fod y rhan fwyaf o'r pwyntiau eisoes wedi'u gwneud. Mae caethiwed i alcohol yn salwch difrifol sy'n arwain at effeithiau andwyol, nid yn unig ar yr unigolyn, ond ar y teulu ehangach a ffrindiau hefyd. Rwy'n croesawu'r ffaith bod y Llywodraeth yn ceisio ymdrin â'r problemau mewn cymdeithas a achosir gan y salwch hwn, ond rwyf yn meddwl bod y syniad o ddeddfwriaeth ar bris alcohol braidd yn annoeth. Mae Pwyllgor Iechyd, Gofal Cymdeithasol a Chwaraeon y Cynulliad yn dweud am y mesur, ac rwy'n dyfynnu, 'nid yw'n fwled arian' a fydd yn ymdrin â'r holl niwed sy'n gysylltiedig ag alcohol, ac, mewn gwirionedd, gallai gael canlyniadau anfwriadol. A'r canlyniadau hynny yr hoffwn i roi sylw iddynt yn awr. Ceir perygl posibl y bydd yfwyr trwm yn troi at fathau eraill o ymddygiad a fydd yn effeithio'n andwyol ar eu hiechyd, gan gynnwys dargyfeirio arian i ffwrdd o fwyd a'u cartref er mwyn prynu alcohol, neu amnewid alcohol â sylweddau anghyfreithlon nad ydynt wedi'u rheoleiddio. Gallai hyn hefyd effeithio ar eu plant a'r teulu ehangach. Hoffwn achub ar y cyfle hwn i ofyn i'r Llywodraeth, fel y mae llawer o bobl eraill wedi'i wneud eisoes, edrych ar ffyrdd eraill o fynd i'r afael â'r ddibyniaeth hon, fel addysg a chefnogaeth, yn hytrach nag, ac yn sicr ochr yn ochr ag, isafbris alcohol.
English: The proposal is to agree amendment 1. Does any Member object? [ Objection.] I will defer voting under this item until voting time.
Welsh: Y cwestiwn yw: a ddylid derbyn gwelliant 1? A oes unrhyw Aelod yn gwrthwynebu? [ Gwrthwynebiad.] Gohiriaf y bleidlais ar yr eitem yma tan y cyfnod pleidleisio.
English: That brings us to the motion to approve the the financial resolution in respect of the Public Health (Minimum Price for Alcohol) (Wales) Bill. I call on the Cabinet Secretary to move the motion - Vaughan Gething.
Welsh: Felly, dyma ni'n dod i'r cynnig i gymeradwyo'r penderfyniad ariannol mewn perthynas â Bil Iechyd y Cyhoedd (Isafbris am Alcohol) (Cymru). Rydw i'n galw ar yr Ysgrifennydd Cabinet i wneud y cynnig - Vaughan Gething.
English: Thank you, Llywydd. I'm happy to indicate that we will, of course, update the regulatory impact assessment. A number of the points made by the Chair of the Finance Committee I tried to deal with in the general principles debate, in particular the points about the voluntary levy and the cross-border issues as well. On your point about a revenue decrease, officials from the Government have already raised this issue in discussion with Treasury, and there have not been thus far concerns raised by Treasury, but I will of course make sure the Assembly is kept up to date. I expect further scrutiny through the process and I look forward to dealing with these points again as we test amendments at Stage 2, to try and make sure that we deal with what I think is a broadly accepted policy rationale for the Bill and to make sure that we get the detail of it right in practice.
Welsh: Diolch ichi, Llywydd. Rwy'n hapus i ddweud y byddwn, wrth gwrs, yn diweddaru'r asesiad effaith rheoleiddiol. Ceisiais ymdrin â nifer o'r pwyntiau a wnaed gan Gadeirydd y Pwyllgor Cyllid yn y ddadl egwyddorion cyffredinol, yn enwedig y pwyntiau ynghylch y ardoll wirfoddol a'r materion trawsffiniol hefyd. Ar eich pwynt ynghylch gostyngiad refeniw, mae swyddogion y Llywodraeth eisoes wedi codi'r mater hwn mewn trafodaethau â'r Trysorlys, ac ni chodwyd pryderon hyd yma gan y Trysorlys, ond byddaf wrth gwrs yn gwneud yn siŵr bod y Cynulliad yn cael yr wybodaeth ddiweddaraf. Rwy'n disgwyl craffu pellach yn ystod y broses ac rwy'n edrych ymlaen at ymdrin â'r pwyntiau hyn eto wrth inni brofi gwelliannau yng Nghyfnod 2, i geisio gwneud yn siŵr ein bod yn ymdrin â'r hyn yr wyf i'n credu sy'n sail resymegol i bolisi a dderbynnir yn eang ar gyfer y Bil ac i wneud yn siŵr y cawn y manylion yn gywir yn ymarferol.
English: As the vote on the general principles of the Public Health (Minimum Price for Alcohol) (Wales) Bill has been deferred until voting time, I will also defer the vote on the financial resolution until voting time.
Welsh: Gan fod y bleidlais ar egwyddorion cyffredinol Bil Iechyd y Cyhoedd (Isafbris am Alcohol) (Cymru) wedi'i gohirio tan y cyfnod pleidleisio, rwyf hefyd yn gohirio'r bleidlais ar y penderfyniad ariannol tan y cyfnod pleidleisio.
English: Therefore, that brings us to voting time, and unless three Members wish for the bell to be rung, I will proceed directly to voting. [ Interruption.] Are there three who wish for the bell to be rung? We will therefore ring the bell.
Welsh: Ac felly, dyma ni'n cyrraedd y cyfnod pleidleisio, ac oni bai bod tri Aelod yn dymuno i mi ganu'r gloch, rwy'n symud yn syth i'r cyfnod pleidleisio. [ Torri ar draws. ] Tri ohonoch chi? Felly, fe ganwn ni'r gloch.
English: That brings us to voting time. The first vote is on the general principles of the Law Derived from the European Union (Wales) Bill. I call for a vote on the motion tabled in the name of Mark Drakeford. Open the vote. Close the vote. In favour 40, one abstention, 13 against. Therefore, the motion is agreed.
Welsh: Dyma ni'n cyrraedd, felly, y cyfnod pleidleisio. Mae'r bleidlais gyntaf ar egwyddorion cyffredinol y Bil Cyfraith sy'n Deillio o'r Undeb Ewropeaidd (Cymru). Rwy'n galw am bleidlais ar y cynnig a gyflwynwyd yn enw Mark Drakeford. Agor y bleidlais. Cau'r bleidlais. O blaid 40, un yn ymatal, 13 yn erbyn. Felly, derbyniwyd y cynnig.
English: The next vote is on the motion to approve the financial resolution in respect of the Law Derived from the European Union (Wales) Bill. I call for a vote on that motion, tabled in the name of Julie James. Open the vote. Close the vote. In favour 40, one abstention, 13 against. Therefore, the motion is agreed.
Welsh: Mae'r bleidlais nesaf ar y cynnig i gymeradwyo'r penderfyniad ariannol ynghylch y Bil Cyfraith sy'n Deillio o'r Undeb Ewropeaidd (Cymru). Rwy'n galw am bleidlais ar y cynnig yna, a gyflwynwyd yn enw Julie James. Agor y bleidlais. Cau'r bleidlais. O blaid 40, un yn ymatal, 13 yn erbyn. Felly, derbyniwyd y cynnig.
English: The next vote is on the general principles of the Public Health (Minimum Price for Alcohol) (Wales) Bill. I call for a vote on amendment 1, tabled in the name of Neil Hamilton. Open the vote. Close the vote. In favour five, 13 abstentions, 36 against. Therefore, amendment 1 is not agreed.
Welsh: Mae'r bleidlais nesaf ar egwyddorion cyffredinol Bil Iechyd y Cyhoedd (Isafbris am Alcohol) (Cymru). Rwy'n galw am bleidlais ar welliant 1, a gyflwynwyd yn enw Neil Hamilton. Agor y bleidlais. Cau'r bleidlais. O blaid pump, 13 yn ymatal, 36 yn erbyn. Felly, gwrthodwyd gwelliant 1.
English: I now call for a vote on the motion, tabled in the name of Vaughan Gething. Open the vote. Close the vote. In favour 46, no abstentions, seven against. Therefore, the motion is agreed.
Welsh: Galwaf nawr am bleidlais ar y cynnig a gyflwynwyd yn enw Vaughan Gething. Agor y bleidlais. Cau'r bleidlais. O blaid 46, neb yn ymatal, saith yn erbyn. Felly, derbyniwyd y cynnig.
English: The final vote is on the motion to approve the financial resolution in respect of the Public Health (Minimum Price for Alcohol) (Wales) Bill. I call for a vote on the motion, tabled in the name of Julie James. Open the vote. Close the vote. In favour 47, one abstention, six against. Therefore, the motion is agreed.
Welsh: Mae'r bleidlais olaf ar y cynnig i gymeradwyo'r penderfyniad ariannol mewn perthynas â Bil Iechyd y Cyhoedd (Isafbris am Alcohol) (Cymru). Felly, galwaf am bleidlais ar y cynnig, a gyflwynwyd yn enw Julie James. Agor y bleidlais. Cau'r bleidlais. O blaid 47, un yn ymatal, chwech yn erbyn. Felly, derbyniwyd y cynnig.
English: Thank you, Chair, and good morning. I just want to start by asking about your perception of how schools are using the pupil development grant funding, and to what extent they are genuinely targeting that funding exclusively towards children eligible for free school meals.
Welsh: Diolch yn fawr, Gadeirydd, a bore da. Rwyf jest eisiau dechrau drwy ofyn i chi am eich canfyddiad chi o sut mae ysgolion yn defnyddio'r arian grant datblygu disgyblion, ac i ba raddau y maen nhw'n wirioneddol dargedu yr arian yna yn ecsgliwsif ar gyfer plant sydd yn gymwys i dderbyn cinio am ddim.